Document ID: /roh_data/filtered/fineweb-2-filterrobots_roh.jsonl.gz/1774

En quest rapport decleran ils uvestgs tranter auter da vulair esser pli averts envers persunas divorziadas che vulan maridar da nov.
Dapi ils 4 d'october è Papa Francestg sa cusseglià cun uvestgs da l'entir mund davart il maletg da la famiglia catolica.
Il vicari general da l'uvestgieu da Cuira, Martin Grichting, resumescha la sinoda sco suonda:
Durant la sinoda hai per part dà emprovas d’installar software nuschaivla en la ductrina da la baselgia cun ils chavazzins gender e diversitad da famiglia. Ma la firewall dal Sontg Spiert n’èra betg da rumper. Il messadi final da la sinoda è in grond gie tar l'indissolvibladad da la lètg e tar la protecziun da la famiglia, ch’extista da l’um, da la dunna e d’uffants.
Curt avant la fin da la sinoda aveva il Papa avetì ils participants da betg snegar ils segns dal temp. Sco el ha ditg durant ina messa da la damaun, sa midian ils temps, e cun els era in Cristian.
RR novitads 08:00